ОПШТИНА РАЧА, ОПШТИНСКА УПРАВА ОПШТИНЕ РАЧА

Одељење за изградњу, урбанизам и локални и економски развој

**Јавни увид у Нацрт ПДР радне зоне „Исток“ у Рачи са Извештајем о стратешкој процени утицаја плана на животну средину**

Одељење за изградњу, урбанизам и локални и економски развој Општинске управе општине Рача у складу са закључком Kомисије за планове општине Рача која је, на седници одржаној 07.02.2020. године, утврдила Нацрт плана детаљне регулације радне зоне „Исток“ у Рачи са Извештајем о стратешкој процени утицаја Плана на животну средину, и на основу члана 50. Закона о планирању и изградњи („Службени гласник РС”, бр. 72/09, 81/09, 64/10, 24/11, 121/12, 42/13, 50/13, 98/13, 132/14, 145/14, 83/18, 31/19, 37/19 и 9/20) оглашава

**ЈАВНИ УВИД  
у Нацрт плана детаљне регулације радне зоне „Исток“ у Рачи са Извештајем о стратешкој процени утицаја плана на животну средину**

**ЈАВНИ УВИД обавиће се од 27. фебруара до 27. марта 2020. године, сваког радног дана од 9 до 15 часова, у згради Општинске управе општине Рача, у улици Карађорђевој бр. 48 (у холу испред председниковог кабинета).**

План ће бити доступан јавности и у дигиталном облику, у трајању јавног увида, на званичној интернет страници општине Рача www.raca.rs

**ЈАВНА ПРЕЗЕНТАЦИЈА Нацртa плана детаљне регулације** радне зоне „Исток“ у Рачи са Извештајем о стратешкој процени утицаја плана на животну средину **одржаће се 13.марта 2020.године у 12.часова** у згради Општинске управе општине Рача, у улици Карађорђевој бр. 48 (Скупштинска сала на спрату).

ЈАВНА СЕДНИЦА Комисије за планове општине Рача, одржаће се у згради Општинске управе општине Рача, у улици Карађорђевој бр. 48 (Скупштинска сала на спрату), 01. aприла 2020. године, у 12 часова. У току јавне седнице, сва присутна физичка и правна лица која су поднела примедбе у вези са Нацртом плана у писаном облику, могу образложити примедбе пред Комисијом за планове општине Рача.

Заинтересована лица могу, током јавног увида, своје примедбе на планирана решења, у писаном облику, да доставе Одељењу за изградњу, урбанизам и локални и економски развој, преко писарнице у улици Карађорђевој бр. 48 у Рачи или путем електронске адресе pdristok@raca.rs, **закључно са 27. мартом 2020. године.**